CELEX: 62017CB0211
Language: da
Date: 2019-10-24 00:00:00
Title: Sag C-211/17: Domstolens kendelse (Første Afdeling) af 24. oktober 2019 – SC Topaz Development SRL mod Constantin Juncu og Raisa Juncu (anmodning om præjudiciel afgørelse fra Curtea de Apel Bacău – Rumænien) (Præjudiciel forelæggelse – artikel 99 i Domstolens procesreglement – forbrugerbeskyttelse – direktiv 93/13/EØF – urimelige kontraktvilkår i forbrugeraftaler – foreløbig købskontrakt udarbejdet af bygherren og bekræftet af en notar – artikel 3, stk. 2, og artikel 4, stk. 1 – bevis for, at vilkårene er forhandlede – formodning – forbrugerens underskrivelse af kontrakten – artikel 3, stk. 3 – bilag, punkt 1, litra d)-f) og litra i) – udtrykkelig opsigelsesklausul – bødevilkår – karakter af misbrug – artikel 6 og 7 – den nationale rets mulighed for at ændre det konstaterede urimelige kontraktvilkår)

10.2.2020   
            
            
               DA
            
            
               Den Europæiske Unions Tidende
            
            
               C 45/8
            
         
      Domstolens kendelse (Første Afdeling) af 24. oktober 2019 – SC Topaz Development SRL mod Constantin Juncu og Raisa Juncu (anmodning om præjudiciel afgørelse fra Curtea de Apel Bacău – Rumænien)
      (Sag C-211/17) (1)
      
      (Præjudiciel forelæggelse - artikel 99 i Domstolens procesreglement - forbrugerbeskyttelse - direktiv 93/13/EØF - urimelige kontraktvilkår i forbrugeraftaler - foreløbig købskontrakt udarbejdet af bygherren og bekræftet af en notar - artikel 3, stk. 2, og artikel 4, stk. 1 - bevis for, at vilkårene er forhandlede - formodning - forbrugerens underskrivelse af kontrakten - artikel 3, stk. 3 - bilag, punkt 1, litra d)-f) og litra i) - udtrykkelig opsigelsesklausul - bødevilkår - karakter af misbrug - artikel 6 og 7 - den nationale rets mulighed for at ændre det konstaterede urimelige kontraktvilkår)
      (2020/C 45/03)
      Processprog: rumænsk
      
         Den forelæggende ret
      
      Curtea de Apel Bacău
      
         Parter i hovedsagen
      
      
         Sagsøger: SC Topaz Development SRL
      
         Sagsøgte: Constantin Juncu og Raisa Juncu
      
         Konklusion
      
      
                  1)
               
               
                  Artikel 3, stk. 2, og artikel 4, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at under omstændigheder som de i hovedsagen foreliggende medfører den blotte underskrift af en kontrakt indgået mellem en forbruger og en erhvervsdrivende, hvori det bestemmes, at denne forbruger ved kontrakten accepterer alle de kontraktvilkår, der forinden er blevet udarbejdet af den erhvervsdrivende, ikke en afvisning af formodningen for, at sådanne bestemmelser ikke har været genstand for en individuel forhandling.
               
            
                  2)
               
               
                  Artikel 3, stk. 3, i direktiv 93/13, sammenholdt med bilaget til direktivet, skal fortolkes således, at en udtrykkelig opsigelsesklausul og et bødevilkår, som de i hovedsagen omhandlede, som er indeholdt i en kontrakt indgået mellem en forbruger og en erhvervsdrivende og som udelukkende er udfærdiget til fordel for sidstnævnte og som sidstnævnte har udarbejdet på forhånd, kan udgøre urimelige kontraktvilkår som omhandlet i dette bilags nr. 1, litra d)-f), hvilket det tilkommer den nationale ret at efterprøve.
               
            
                  3)
               
               
                  Artikel 6, stk. 1, i direktiv 93/13 skal fortolkes således, at i tilfælde af, at det fastslås, at en udtrykkelig opsigelsesklausul og et bødevilkår, der er indeholdt i en købskontrakt indgået mellem en forbruger og en erhvervsdrivende, er urimelige, kan den nationale ret kun afhjælpe sådanne urimelige kontraktvilkårs nullitet og sætte sin egen afgørelse i stedet herfor, hvis denne kontrakt ikke kan vedblive at eksistere i tilfælde af en fjernelse af disse urimelige kontraktvilkår og hvis en annullation af den nævnte kontrakt i sin helhed udsætter forbrugeren for særligt skadelige konsekvenser.
               
            
         (1)  EUT C 249 af 31.7.2017